**Søg udvekslingsstipendium**

Ansøger du om et skoleophold med AFS Interkultur,
kan du søge om stipendium og få nedsat deltagerbetalingen.

AFS Interkultur ønsker, at flere skal have muligheden for at komme på udveksling – uanset økonomisk råderum. Du har mulighed for at søge to forskellige stipendier, nemlig AFS Interkulturs stipendium eller AFS Alumni DK’s stipendium. Vi har gjort det enkelt for dig, så du skal kun søge ét sted. Du kan højst modtage ét stipendium.

Udvekslingsstipendierne uddeles på baggrund af husstandens økonomiske og sociale situation, ligesom der lægges vægt på ansøgerens motivation for at komme på udveksling. Stipendiernes størrelse afhænger af deltagerens behov, men tilskuddet kan ikke overstige den normale deltagerbetaling. Det betyder, at du som stipendiemodtager selv skal kunne finansiere udgifter under opholdet til f.eks. lommepenge, tøj og personlig pleje.

For at fremme mangfoldighed i de lande, som vi udveksler med, kan der **ikke** søges stipendier til engelsksprogede lande og programmer.

For at komme i betragtning er det vigtigt at udfylde alle punkter i ansøgningsskemaet samt medsende alle bilag. Derudover skal deltageren opfylde de almindelige betingelser for at deltage i programmet. Ansøgningsprocessen skal være påbegyndt, ligesom det almindelige ansøgningsgebyr skal være betalt.

**Sådan gør du**

1. Udfyld alle punkter i ansøgningsskemaet og vedlæg følgende bilag:
	1. Seneste årsopgørelse
	2. Indeværende forskudsopgørelse(r) (Er sidste års årsopgørelse endnu ikke tilgængelig, medsendes tilsvarende forskudsopgørelse).
2. Send ansøgningen med ”AFS Stipendium” i emnefeltet pr. mail: afs.interkultur@afs.org

**Hvis du får et stipendium**

Modtager du et stipendium, forpligter du dig til at skrive minimum 2 – men gerne flere – rejsebreve hjem (evt. i form af video), som kan bruges på AFS’ og/eller AFS Alumni DK’s sociale platforme. Efter opholdet forpligter du dig også til at holde minimum 2 oplæg om dit ophold f.eks. på en skole eller et informationsmøde.

**Sagsbehandling**

AFS’ bestyrelse har nedsat et stipendieudvalg, der behandler de indkomne ansøgninger fortroligt. Alle ansøgere modtager svar efter behandling af ansøgningerne. Stipendieudvalget bestræber sig på at behandle ansøgningerne indenfor den efterfølgende måned af ansøgningsfristen, som er henholdsvis:

**1. oktober og 1. februar**.

**Spørgsmål**

Du er velkommen til at kontakte sekretariatet på afs.interkultur@afs.org eller telefon 38 34 33 00.**Ansøgningsskema**

**Om Ansøgeren**

| Deltagernummer |  |
| --- | --- |
| Landevalg |  |
| Ansøgerens navn |  |
| Adresse |  |
| E-mail |  |

 **Om finansiering og anden støtte**

| Hvor stort stipendium søges der om? | Kr. |
| --- | --- |
| Er der søgt midler udenfor husstanden til at dække dele af deltagerbetalingen (f.eks. fra tidligere ægtefælle, bedsteforældre, andre stipendier, mv.) | Kr. |

**Om Husstanden**

| Antal forsørgere (forældre, partner, værger, sambo o.l.) i husstanden |  |
| --- | --- |
| Antal voksne og børn i husstanden | Voksne | Børn |
| Angiv forsørgernes erhverv/beskæftigelse samt om de er lønmodtagere, pensionister og/eller selvstændige erhvervsdrivende |  |

**Om kontaktperson til husstanden (forældre/værge eller lignende)**

| Navn |  |
| --- | --- |
| Fødselsdato |  |
| Køn | Kvinde | Mand |
| Mobilnummer |  |
| E-mail |  |
| Relation til ansøger |  |

**Om deltagerens motivation**

| *Her skal deltageren udførligt skrive om hans/hendes motivation for at komme på udveksling – og hvilke tanker, ønsker og forventninger han/hun har til opholdet. Jo bedre beskrivelse, jo bedre kan stipendieudvalget vurdere ansøgningen. Hvorfor skal du have stipendiet?* |
| --- |

**ØKONOMI-INFORMATION**

(FORTROLIGE OPLYSNINGER TIL BRUG FOR STIPENDIEUDVALGET)

**Om husstandens indtægter før skat**

| Husstandens samlede indkomst ifølge seneste årsopgørelse (eller tilsvarende forskudsopgørelse, hvis årsopgørelsen endnu ikke er tilgængelig) |  |
| --- | --- |
| Husstandens forventede samledeindkomst for indeværende år ifølge forskudsopgørelse |  |
| **Vedlæg seneste årsopgørelse for alle husstandens forsørgere samt indeværende forskudsopgørelse (Vedlæg seneste forskudsopgørelse, hvis årsopgørelsen endnu ikke er tilgængelig.)** |

**Om husstandens økonomiske og sociale situation lige nu**

| *Her skal forældre/værge beskrive familiens økonomiske og sociale situation – og eventuelt uddybe de informationer, der er givet ovenfor, med henblik på at give Stipendieudvalget de bedst mulige forudsætninger for at vurdere ansøgningen.* |
| --- |

***Undertegnede forældre/værge erklærer på tro og love at ovenstående oplysninger er korrekte, og at vi er indforstået med at rette os efter de betingelser, som ansøgningsskemaet indeholder.***

**I forbindelse med indgivelse af ansøgning om stipendie til AFS Interkultur giver jeg samtykke til at oplysningerne – herunder de personoplysninger, du har angivet i ansøgningsskemaet – gøres til genstand for elektronisk registrering og behandling jf AFS politik vedrørende beskyttelse af personlige oplysninger:** [**https://afs.org/global-privacy-policy/danish-afs-global-online-privacy-policy/**](https://afs.org/global-privacy-policy/danish-afs-global-online-privacy-policy/)**.**

**Med samtykket gives også din tilladelse til, at AFS Interkultur kan dele din ansøgning i sin helhed med AFS Alumni.**

**Dit samtykke er frivilligt, og kan til enhver tid trækkes tilbage ved at henvendelse til AFS Interkultur (se kontaktoplysninger). For det tilfælde samtykke ikke foreligger eller trækkes tilbage, vil AFS Interkultur afvise din ansøgning.**

**Tilbagetrækkes et samtykke knyttet til en allerede given støtte, kan det medføre krav om tilbagebetaling.**

| Dato/underskrift | Dato/underskrift |
| --- | --- |
| Navn | Navn |